อายุ 21 หนังหุ้มปลายอวัยวะเพศยังไม่เปิดออกครับ เนื่องจากหนังยาวเกินไป พยายามรูดแล้วแต่ก็เป็นแผลฉีก ต้องการไปขลิบออกอยากรู้ว่าหลังจากการเอาออกแล้ว ต้องใช้ เวลาในการฟื้นตัวนานแค่ไหน ทำกิจกรรมต่างๆ ออกกำลังกายได้ไหม แล้วต้องติดต่อสอบถามกับทางโรงพยาบาลยังไง แพทย์อะไร รบกวนคุณด้วยครับ
สวัสดีครับ ปกติหลังการคลิบปลายอวัยวะเพศใช้เวลาประมาณ 7-10 วันครับ ถ้าไม่มีโรคแทรกซ้อนเช่นการอักเสบ ไหมหลุดแผลไม่ติด สามารถทำกิจกรรมต่างๆ ได้ สามารถติดต่อที่ เจ้าหน้าที่ประชาสัมพันธ์ก่อนว่าต้องการรักษากับแพทย์ศัลยกรรมทั่วไป เรื่องต้องการรักษาคลิบหนังหุ้มอวัยวะเพศ ไม่ต้องอายเพราะเขาทำงานเป็นเรื่องปกติอยู่แล้วครับ เขาจะส่งไปพบพยาบาลคัดกรองก่อน ก็เล่าประวัติเบื้องต้นให้ทราบ หลังจากนั้นก็นัดแพทย์ ปกติ ถ้าแพทย์อยู่ใน รพ เอกชน ก็คงไม่นาน ถ้าเป็นรพ.รัฐ อาจต้องรอ นาน หรือวันถัดไป เพราะบางครั้งแพทย์ไม่ได้ออกตรวจผู้ป่วยนอกทุกวันครับ